
“Татарстан илдә нанотехнологияләр үсеше буенча база төбәге була ала һәм ул шулай булырга тиеш тә”. Моннан ике ел элек республикага сәфәре вакытында “РОСНАНО” Идарә рәисе Анатолий Чубайс шундый ышаныч белдергән иде. Бүген Татарстанга сәфәре барышында ул бу фикерен куәтләде генә.

Бүген ТР Дәүләт Киңәшчесе Минтимер Шәймиев Казан Кремлендә “Роснано” ААҖнең идарә рәисе Анатолий Чубайс белән очрашты. Ул Анатолий Чубайсны федераль әһәмияткә ия “Татарстанның мәдәни мирасы: борынгы Болгар шәһәре һәм Зөя утрау шәһәрчеге” мәдәни-тарихи проекты белән таныштырды. Анатолий Чубайс ТР тарихи һәм мәдәни һәйкәлләрне яңадан торгызу Республика фонды тарафыннан торгызылучы төп объектлар экспозициясе, тарихи һәйкәлләр, Зөя һәм Болгардагы яңа корылмаларның макетлары белән җентекләп танышты.


Бүген “ДАНАФЛЕКС” компаниясе төркемнәренең 10 еллык юбилее көнендә, Казанда нанотехнологияләр кулланылышы белән сыгылучан төргәкләр җитештерү буенча “ДАНАФЛЕКС-НАНО” ҖЧҖ яңа заводы ачылды. Бу тантанада Татарстан Президенты Рөстәм Миңнеханов, Казанга эш сәфәре белән килгән РОСНАНО идарәсе рәисе Анатолий Чубайс, “ДАНАФЛЕКС” ЯАҖ президенты Айрат Бәширов, “ДАНАФЛЕКС-НАНО” ҖЧҖ генераль директоры Виктор Молокин катнашты.


Бүген Казанга эш сәфәре белән килгән “Роснано” ААҖнең идарә рәисе Анатолий Чубайс “Химград” технополисының мөмкинлекләре белән танышты. Анатолий Чубайс белән бергә технополиста Татарстан Президенты Рөстәм Миңнеханов та булды.


Бүген Татарстан башкаласына “Роснано” ААҖ Идарәсе Рәисе Анатолий Чубайс килде. “Казан” халыкара аэропортында аны ТР Президенты Рөстәм Миңнеханов, шулай ук ТР Хөкүмәтенең беренче вице-премьеры Равил Моратов, ТР икътисад министры Мидхәт Шаһиәхмәтов каршы алды.

Бүген Татарастан Республикасы Президенты Рөстәм Миңнеханов “Агросәнәгать комплексын үстерү” өстенлекле илкүләм проектының ведомствоара эшче төркем утырышында катнашты. Утырыш Мәскәүдә узды, аны Россия Хөкүмәте Рәисенең беренче урынбасары Виктор Зубков үткәрде.


Транспорт-логистика системалары белән идарәдә заманча мәгълүмат технологияләрен куллану. Бүген “Корстон”да ачылган халыкара фәнни-гамәли конференция әнә шул мөһим темага багышлана. ТР Мәгълүматлаштыру академиясе тарафыннан оештырылган чарага төрле тармакларга караган компанияләрдән логистика буенча белгечләр, менеджерлар, фән һәм мәгариф учреждениеләре вәкилләре, Россия төбәкләреннән һәм чит илләрдән галимнәр чакырылган. Конференциянең пленар утырышы ачылышы ТР Премьер-министры Илдар Халиков катнашында узды.

Бүген ТР буенча Эчке эшләр министрлыгының ЮХИДИ идарәсе плацында Татарстан Президенты Рөстәм Миңнеханов катнашында полиция хезмәткәрләренә машина ачкычлары тапшыру тантанасы булды.

Бүген Татарстан Республикасы Президенты Рөстәм Миңнеханов федераль массакүләм мәгълүмат чаралары вәкилләре белән очрашуда мәгълүмат технологияләре өлкәсендәге проектларны үстерү, “ТР Электрон хөкүмәт” проектын гамәлгә ашыру турында сөйләде.
Рәсми Татарстан